Egill Reimers

Egill Reimers (1878–1946) var en av de mest markerte arkitektene i bergensområdet i første halvdel av 1900-tallet. Reimers ble uteksaminert som arkitekt ved Technische Hochschule, München i  1902. Reimers arbeidet først ved Stadtskonduktørens kontor i Bergen, før han i 1904 startet egen praksis. Reimers arbeider spenner fra jugendstil via nyklassisismen til senere funksjonalisme. Gjennom hele produksjonen viser verkene en forankring i byens byggetradisjon.

Bygården i Vetrlidsallmennigen 4 (1904) og Turnhallen (Danseteateret) i Sigurdsgate 6 (1908) har begge et tydelig preg av jugendstil. I 1908 tegnet han sin egen bolig Kirkeveien 6, et tidlig eksempel på den kommende nasjonalromantikken. Villaen i Formanns vei 42 regnes som et fint eksempel på bergensstilen i dette område. Villaen i Øvre Kalfarlien 42 (1915) vokser opp av terrenget og er en forløper til Bergensskolen. Konsertpaleet (1918) var opprinnelig konsertsal med 1200 sitteplasser som ble ombygget til fire kinosaler i 1981. Statsarkivet i Årstadveien 22 (1918–1921) regnes som et av hans hovedverk. Han fikk Houens fonds diplom for Statsarkivet i 1924. Reimers tegnet Historisk Museum (De kulturhistoriske samlingene) etter en reguleringskonkurranse i 1918 og bygget sto ferdig i 1927. For Universitetet i Bergen tegnet han også Geofysisk institutt (1928–51). Andre sentrale bygg av Reimers er tinghuset fra 1928, innviet 1933. I 1930 tegnet Reimers garasjen for brødbilene til Smith Sivertsens bakeri i Håkonsgaten 47a. Dette bygget regnes som det første funksjonalistiske bygg oppført i Bergen.

 OL-deltakelse 
Reimers ble olympisk mester i seiling under sommer-OL 1920 i Antwerpen. Han vant sammen med Arthur Allers, Martin Borthen, Johan Friele, Kaspar Hassel, Christen Wiese, Erik Ørvig, Olaf Ørvig og Thor Ørvig olympisk gull i klassen 12 meter type 1919 med den norske båten «Heira II». Det var kun en båt i denne klassen.
 OL-medaljer 
 1920  Antwerpen - 16px|Gull Gull i seiling, 12-metersklassen type 1919

 Se også 
 Bergensskolen i arkitektur

Referanser

 Eksterne lenker 


 Håkonsgaten 47a

Kategori:Norske arkitekter

Kategori:Houens fonds diplom
Kategori:Personer fra Bergen kommune
Kategori:Olympiske mestere for Norge
Kategori:Norske seilere
Kategori:Medaljevinnere under Sommer-OL 1920
Kategori:Deltakere for Norge under Sommer-OL 1920
Kategori:Seilere under Sommer-OL 1920
Kategori:Olympiske medaljevinnere i seiling
Kategori:Artikler i sjøfart-prosjektet